**วันครอบครัว**เป็นวันหยุดทางการในแอฟริกาใต้ อุรุกวัย วานูอาตู เวียดนาม บางเขตการปกครองของแคนาดา ได้แก่ แอลเบอร์ตา บริติชโคลัมเบีย ซัสแคตเชวัน ออนแทริโอ และในนิวบรันสวิกและโนวาสโกเชีย บางรัฐในสหรัฐอเมริกา ได้แก่ แอริโซนาและเนวาดา และออสเตรเลียนแคพิทอลเทร์ริทอรี ส่วนในประเทศไทยถือเอาวันที่ 14 เมษายนเป็นวันครอบครัว ซึ่งเป็นวันที่ 2 ในช่วงสงกรานต์

ประเทศไทย
---------

ประเทศไทยเริ่มมีวันครอบครัวขึ้นครั้งแรกตามมติของคณะรัฐมนตรีในวันที่ 31 ตุลาคม พ.ศ. 2532 ให้วันแห่งครอบครัวเป็นวันหยุดราชการตามมติในที่ประชุมของคณะกรรมการรัฐมนตรีฝ่ายสังคม ครั้งที่ 4/2532 เมื่อวันที่ 12 ตุลาคม พ.ศ. 2532 แต่ยังมิได้ระบุวันไว้ กระทั่งเมื่อวันที่ 13 กุมภาพันธ์ พ.ศ. 2533 คณะรัฐมนตรีได้อนุมัติให้วันที่ 14 เมษายนของทุกปีเป็นวันครอบครัวตามที่สุพัตรา มาศดิตถ์ รัฐมนตรีประจำสำนักนายกรัฐมนตรีในสมัยนั้นเป็นผู้เสนอ ทั้งนี้ให้เป็นไปตามที่องค์การสหประชาชาติได้กำหนดให้ใช้คำว่า "Family day" สำหรับวันแห่งครอบครัว

นอกจากนี้ ในวันที่ 26 กรกฎาคม พ.ศ. 2547 คณะรัฐมนตรีได้มีมติเห็นชอบตามที่กระทรวงสาธารณสุขเสนอมาตรการรณรงค์และควบคุมการบริโภคเครื่องดื่มแอลกอฮอล์ โดยกำหนดให้ทุกวันอาทิตย์เป็นวันครอบครัวแข็งแรง (Healthy Family Day) ของสังคมไทย ต่อมาในวันที่ 4 ตุลาคม พ.ศ. 2548 ทักษิณ ชินวัตร นายกรัฐมนตรีในขณะนั้นมีข้อสั่งการในการแก้ไขปัญหาสังคมเรื่องร้านเกมและการเที่ยวกลางคืนของวัยรุ่นนั้น ได้เสนอต่อคณะรัฐมนตรีว่าเพื่อให้การสร้างครอบครัวแข็งแรงมีผลเป็นรูปธรรมโดยเร็วสมควรเร่งรณรงค์ให้วันอาทิตย์ของแต่ละสัปดาห์เป็นวันครอบครัว คณะรัฐมนตรีมีมติเห็นชอบ

แคนาดา
------

*ดูบทความหลักที่ Family Day (Canada)*

เกือบสองในสามของรัฐในแคนาดาที่กำหนดให้วันหยุดนี้ตรงกับวันจันทร์ที่สามของเดือนกุมภาพันธ์ แต่ละเขตปกครองจะมีชื่อเรียกวันดีงกล่าวแตกต่างงกันออกไป โดยในรัฐแอลเบอร์ตา รัฐบริติชโคลัมเบีย รัฐนิวบรันสวิก รัฐออนแทรีโอ และรัฐซัสแคตเชวัน เรียกว่า*วันครอบครัว* ในรัฐแมนิโทบาเรียกว่า*วันหลุยส์ริเอล (อังกฤษ: Louis Riel Day)* ส่วนเกาะปรินซ์เอ็ดเวิร์ดเรียกว่า*วันชาวเกาะ (อังกฤษ: Islander Day)* ส่วนรัฐบาลกลางไม่มีประกาศตั้งวันหยุดดังกล่าว

วันหยุดดังกล่าวเริ่มขึ้นในปี ค.ศ. 1990 (พ.ศ. 2533) ในแอลเบอร์ตา ปี ค.ศ. 2007 (พ.ศ. 2550) ในซัสแคตเชวันและปี ค.ศ. 2007 (พ.ศ. 2550) ในออนแทรีโอ ต่อมาในวันที่ 28 พฤษภาคม ค.ศ. 2012 (พ.ศ. 2555) รัฐบาลบริติชโคลัมเบียประกาศให้วันจันทร์ที่สองของเดือนกุมภาพันธ์เป็นวันครอบครัวในแต่ละปี โดยเริ่มตั้งแต่วันที่ 11 กุมภาพันธ์ ค.ศ. 2013 (พ.ศ. 2556) จากนั้นเลื่อนเป็นวันจันทร์ที่สามของเดือนกุมภาพันธ์ในปี ค.ศ. 2019 (พ.ศ. 2562) เพื่อให้ตรงกับรัฐอื่นในแคนาดา ส่วนรัฐบาลนิวบรันสวิกได้ประกาศให้วันครอบครัวอยู่ในวันจันทร์ที่สามของเดือนกุมภาพันธ์โดยเริ่มในปี ค.ศ. 2018 (พ.ศ. 2561)

วันครอบครัวของแคนาดานั้นไม่ได้มีความเกี่ยวข้องกับสัปดาห์ครอบครัวแห่งชาติซึ่งรณรงค์ในเดือนตุลาคมโดย Canadian Association of Family Resource Programs

วานูอาตู
--------

วันครบครัวในวานูอาตูได้เฉลิมฉลองเป็นประจำทุกปีในวันที่ 26 ธันวาคม ซึ่งเป็นวันเปิดกล่องของขวัญอยู่แล้ว เนื่องด้วยเป็นวันที่โรงเรียนและสถานที่ทำงานจะหยุดทำการเพื่อให้ผู้คนไปใช้เวลาและร่วมสนุกสนานกับครอบครัวของแต่ละคน บ่อยครั้งมักจะเข้าร่วมในกิจกรรมทางฆราวาสและศาสนา และมื้ออาหารตามเทศกาล

เวียดนาม
--------

วันครอบครัวเวียดนาม (เวียดนาม: *Ngày gia đình Việt Nam*) กำหนดขึ้นในวันที่ 28 มิถุนายนของทุกปี โดยเริ่มต้นครั้งแรกในปี ค.ศ. 2001 (พ.ศ. 2544) มีกิจกรรมและเทศกาลที่เกี่ยวข้องกับครอบครัวขึ้นทั่วประเทศ แม้ว่าจะไม่ได้เป็นวัดหยุดทางการก็ตาม

สหรัฐ
-----

*วันครอบครัว*เป็นวันหยุดทางการในรัฐเนวาดา มีกำหนดฉลองในวันหลังจากวันขอบคุณพระเจ้า เช่น วันศุกร์หลังจากวันพฤหัสบดีที่สี่ในเดือนพฤศจิกายน

วันครอบครัวอเมริกันเป็นวันหยุดทางการของรัฐแอริโซนา กำหนดฉลองในวันอาทิตย์แรกของเดือนสิงหาคม นับตั้งแต่ปี ค.ศ. 1978 (พ.ศ. 2521)

ออสเตรเลีย
----------

### ออสเตรเลียนแคพิทอลเทร์ริทอรี

*วันครอบครัวและชุมชน* (อังกฤษ: Family and Community Day) เดิมกำหนดเฉลิมฉลองในวันอังคารแรกของเดือนพฤศจิกายนตั้งแต่ปี ค.ศ. 2007 (พ.ศ. 2550) - ค.ศ. 2009 (พ.ศ. 2552) ซึ่งตรงกับช่วงเมลเบิร์นคัพ วันดังกล่าวได้กำหนดขึ้นในปี ค.ศ. 2007 (พ.ศ. 2550) แอนดรูว์ บาร์, รัฐมนตรีว่าการกระทรวงอุตสาหกรรมของออสเตรเลียนแคพิทอลเทร์ริทอรี (ACT) กล่าวถึงจุดประสงค์ของวันหยุดนี้ว่า

> ...เพื่อเปิดโอกาสให้แรงงานได้พักผ่อนจากงานที่หนักหน่วงและใช้เวลาคุณภาพไปกับครอบครัวและเพื่อนฝูง ... ชาวออสเตรเลียทำงานเป็นเวลามากกว่าประเทศใดในโลกตะวันตก พวกเราจึงสร้างวันหยุดพักที่คู่ควร
> 
> 

ในช่วงปี ค.ศ. 2010 (พ.ศ. 2553) - ค.ศ. 2016 (พ.ศ. 2559) มีการย้ายยวันดังกล่าวไปเป็นวันจันทร์แรกของเดือนกันยายนหรือตุลาคมของวันปิดภาคเรียน หากวันจันทร์แรกของวันปิดภาคเรียนตรงกับวันแรงงานของ ACT (วันจันทร์แรกในเดือนตุลาคม) วันครอบครัวและชุมชนจะย้ายเป็นวันจันทร์ที่สองแทน

ในปี ค.ศ. 2018 (พ.ศ. 2561) วันดังกล่าวไม่ถือเป็นวัดหยุดทางการอีกต่อไป โดยนำวัน Reconciliation Day มาแทน กำหนดในวันจันทร์แรกที่ตรงหรือหลังจากวันที่ 27 พฤษภาคม

อุรุกวัย
--------

ในอุรุกวัย ได้กำหนดให้วันที่ 25 ธันวาคมเป็นวันหยุดทางการในชื่อวันครอบครัว (สเปน: *Día de la Familia*) มากกว่าคริสต์มาสเพื่อเอื้อประโยชน์แก่บุคคลฆราวาสนิยม

แอฟริกาใต้
----------

หลังจากปี ค.ศ. 1995 (พ.ศ. 2538) วันจันทร์อีสเตอร์ได้เปลี่ยนชื่อเป็นวันครอบครัว

อ้างอิง
-------

1. ↑  "การกำหนดให้ "วันแห่งครอบครัว" เป็นวันหยุดราชการ". สำนักเลขาธิการคณะรัฐมนตรี. 1989-10-31. สืบค้นเมื่อ 2020-06-14.
2. ↑  "การกำหนด "วันแห่งครอบครัว"". สำนักเลขาธิการคณะรัฐมนตรี. 1990-02-13. สืบค้นเมื่อ 2020-06-14.
3. ↑  "การเสนอมาตรการรณรงค์และการควบคุมแอลกอฮอล์" (PDF). *สำนักเลขาธิการคณะรัฐมนตรี*. สำนักเลขาธิการคณะรัฐมนตรี. 2004-07-07. สืบค้นเมื่อ 2020-06-14.
4. ↑  "การเสนอมาตรการรณรงค์และการควบคุมแอลกอฮอล์" (PDF). *กรมควบคุมโรค กระทรวงสาธารณสุข*. สำนักเลขาธิการคณะรัฐมนตรี. 2004-07-26. สืบค้นเมื่อ 2020-06-14.
5. ↑  "กำหนดให้วันอาทิตย์เป็นวันครอบครัว" (PDF). *สำนักเลขาธิการคณะรัฐมนตรี*. สำนักเลขาธิการคณะรัฐมนตรี. 2005-10-04. สืบค้นเมื่อ 2020-06-14.
6. ↑  "Government of BC Blog - About BC Family Day". 2013-01-29. คลังข้อมูลเก่าเก็บจากแหล่งเดิมเมื่อ 2013-04-14. สืบค้นเมื่อ 2013-02-04.
7. ↑  "Government of BC News Release". 2018-11-21. สืบค้นเมื่อ 2018-02-09.
8. ↑  "New Brunswick winter holiday". 2017-04-26. สืบค้นเมื่อ 2020-06-14.
9. ↑  "Quyết định về Ngày Gia đình Việt Nam" [Decision on Vietnamese Family Day]. *GiadinhNet* (ภาษาเวียดนาม). General Department of Population and Family Planning (Ministry of Health). สืบค้นเมื่อ 2017-06-27.
10. ↑  "Family Day in Vietnam". *AnydayGuide*. สืบค้นเมื่อ 2017-06-27.
11. ↑  "Chapter 236 - Holidays and Periods of Observance". *Nevada Revised Statutes*. Nevada Legislative Counsel Bureau. สืบค้นเมื่อ 2011-10-25.
12. ↑  "American Family Day". คลังข้อมูลเก่าเก็บจากแหล่งเดิมเมื่อ 2012-04-25. สืบค้นเมื่อ 2011-10-14.
13. ↑  "Hansard, Legislative Assembly for the ACT". 25 September 2007. คลังข้อมูลเก่าเก็บจากแหล่งเดิมเมื่อ 2021-12-07. สืบค้นเมื่อ 19 February 2008.
14. ↑  "Daylight Saving and Public Holidays in the ACT". *Chief Minister, Treasury and Economic Development Directorate*. Australian Capital Territory Government. สืบค้นเมื่อ 27 January 2016.
15. ↑  "Term Dates and Public Holidays". *Education and Training Directorate*. Australian Capital Territory Government. คลังข้อมูลเก่าเก็บจากแหล่งเดิมเมื่อ 2016-05-06. สืบค้นเมื่อ 27 January 2016.
16. ↑  "This year will be the last Family and Community public holiday". Canberra Times. สืบค้นเมื่อ 20 March 2018.
17. ↑  "Public Holidays Act, 1994 (36)" (PDF). 1994-12-07. คลังข้อมูลเก่าเก็บจากแหล่งเดิม (PDF)เมื่อ 2006-08-21. สืบค้นเมื่อ 2006-04-05.
18. ↑  "About SA - Public Holidays". 2006-03-28. คลังข้อมูลเก่าเก็บจากแหล่งเดิมเมื่อ 2008-11-01. สืบค้นเมื่อ 2006-04-05.